Valuțki a fost unul dintre puținii scenariști sovietici care și-a continuat cu succes cariera după dizolvarea Uniunii Sovietice. Filmul cel mai cunoscut din acea perioadă a fost drama biografică de război "Amiralul" despre viața amiralului Aleksandr Kolceak. El a obținut încasări de 38.135.878 de dolari, devenind printre cele mai profitabile filme produse în Rusia post-sovietică. Un miniserial TV în 10 episoade ce a reprezentat o versiune mai lungă a filmului a fost prezentată pe Pervîi Kanal în 2009. Valuțki a scris, de asemenea, un scenariu pentru un alt serial biografic "Esenin" (2005) despre unul dintre cei mai mari poeți ruși ai secolului al XX-lea , Serghei Esenin. Scenariul s-a inspirat din cartea actorului rus Vitali Bezrukov; fiul acestuia, Serghei Bezrukov, a interpretat rolul principal.